Lög um fæðingarorlof 1. gr. [ Fæðingarorlof samkvæmt lögum þessum merkir leyfi frá launuðum störfum vegna : a . meðgöngu og fæðingar , b . frumættleiðingar barns yngra en fimm ára eða c . töku barns yngra en fimm ára í varanlegt fóstur . ] 1 ) 1 ) L. 51 / 1997 , 1. gr. 2. gr. [ Foreldrar , sem gegna launuðum störfum og eiga lögheimili á Íslandi , eiga rétt á fæðingarorlofi í allt að sex mánuði vegna fæðingar , frumættleiðingar eða töku barns í varanlegt fóstur , sbr. þó ákvæði 15. og 16. gr. laga nr. 117 / 1993 , um almannatryggingar , um lengingu fæðingarorlofs af sérstökum ástæðum . Skipti foreldrar með sér þessu fæðingarorlofi verður samanlagt orlof þeirra aldrei lengra en sex mánuðir . ] 1 ) [ Auk réttar foreldra skv. 1. mgr. á faðir rétt á tveggja vikna fæðingarorlofi sem taka má hvenær sem er fyrstu átta vikurnar eftir fæðingu eða heimkomu barns , þó skal réttur föður vera fjórar vikur ef um er að ræða alvarlegan sjúkleika barns eða alvarleg veikindi móður . Jafnframt á faðir rétt á fæðingarorlofi í tvær vikur til viðbótar fyrir hvert barn umfram eitt . Notfæri faðir sér ekki rétt samkvæmt þessari málsgrein fellur hann niður . Réttur föður til fæðingarorlofs er bundinn því skilyrði að hann sé í hjúskap eða skráðri óvígðri sambúð með móður barnsins . ] 2 ) 1 ) L. 51 / 1997 , 2. gr. 2 ) L. 147 / 1997 , 1. gr. 3. gr. [ Heimilt er konu að hefja töku fæðingarorlofs allt að einum mánuði fyrir áætlaðan fæðingardag sem staðfestur skal með læknisvottorði . Beri fæðingu að fyrir áætlaða töku fæðingarorlofs telst fæðingarorlofið hafið á fæðingardegi . Upphaf sex mánaða fæðingarorlofs vegna ættleiðingar eða töku barns í varanlegt fóstur , sbr. 2. gr. , miðast við þann tíma þegar barnið kemur á heimilið , enda staðfesti barnaverndarnefnd eða aðrir til þess bærir aðilar ráðstöfunina . Ef barn , sem ættleiða á , er sótt til útlanda skal ættleiðandi foreldri þó heimilt að hefja töku fæðingarorlofs við upphaf ferðar , enda hafi viðkomandi yfirvöld eða stofnun staðfest að barn fáist ættleitt . ] 1 ) 1 ) L. 51 / 1997 , 3. gr. 4. gr. [ Tilkynna skal atvinnurekanda um töku fæðingarorlofs með 21 dags fyrirvara , nema sérstakar aðstæður geri það ókleift . Vilji móðir hefja störf að nýju áður en lokið er fæðingarorlofi skal hún á sama hátt tilkynna það atvinnurekanda með 21 dags fyrirvara . Faðir , sem ætlar að taka [ fæðingarorlof ] , 1 ) skal tilkynna atvinnurekanda það með sama fyrirvara og jafnframt hve lengi hann verður frá störfum . ] 2 ) 1 ) L. 147 / 1997 , 2. gr. 2 ) L. 51 / 1997 , 4. gr. 5. gr. … 1 ) 1 ) L. 51 / 1997 , 5. gr. 6. gr . Skylt er , þar sem því verður við komið , að færa barnshafandi konu til í starfi ef það er þess eðlis að heilsu hennar eða fósturs er af því hætta búin , enda verði ekki við komið breytingum á starfsháttum . Slík tilfærsla skal ekki hafa áhrif á launakjör viðkomandi til lækkunar . 7. gr . Óheimilt er að segja barnshafandi konu upp starfi nema gildar ástæður séu fyrir hendi . Sama gildir um foreldri í fæðingarorlofi . Brjóti atvinnurekandi gegn ákvæði fyrri málsgreinar skal hann greiða bætur . Við ákvörðun bóta skal m.a. taka mið af ráðningartíma starfsmanns hjá viðkomandi atvinnurekanda . 8. gr . Ákvæði laga þessara skerða ekki þann heildarrétt sem verkalýðsfélög kunna að hafa samið um umfram það sem í lögum þessum greinir . 9. gr. [ Um greiðslur í fæðingarorlofi fer samkvæmt ákvæðum laga um almannatryggingar . ] 1 ) 1 ) L. 51 / 1997 , 6. gr . Sjá og rg. 546 / 1987 , sbr. 20 / 1989 . 10. gr . Lög þessi öðlast gildi 1. janúar 1988 .